অঞ্জলি পাটিল
অঞ্জলি পাটিল (জন্ম: ২৬শে সেপ্টেম্বর ১৯৮৭) হলেন একজন ভারতীয় চলচ্চিত্র অভিনেত্রী এবং মঞ্চ নাটক পরিচালক। তিনি দিল্লি ইন এ ডে, চক্রব্যূহ, নিউটন এবং শ্রীলঙ্কার চলচ্চিত্র উইথ ইউ উইথআউট ইউ-এর জন্য ব্যাপক প্রশংসা অর্জন করেছেন। তিনি শ্রীলঙ্কার চলচ্চিত্র উইথ ইউ উইদাউট ইউ-এ তাঁর অভিনয়ের জন্য ভারতের ৪৩তম আন্তর্জাতিক চলচ্চিত্র উৎসবে আইএফএফআই "সেরা অভিনয়শিল্পী (নারী)" বিভাগে রৌপ্য ময়ূর পুরস্কার পেয়েছেন। ২০১৩ সালে, তিনি তেলুগু চলচ্চিত্র না বাঙ্গারু টালি-তে অভিনয় করেছিলেন; যার জন্য তিনি 'জাতীয় চলচ্চিত্র পুরস্কার - বিশেষ উল্লেখ' এবং সেরা অভিনেত্রীর জন্য রাজ্য নন্দী পুরস্কার পেয়েছিলেন।